29/03-2022

Kære alle

Så lykkedes det endelig at få gennemført et valg til brugerpårørende rådet i Æblehaven. Sidste valg var 20/03-2019.

Der er sket en del siden sidste valg:

Corona kom forbi og gjorde at vi måtte besøge vores kære udendørs!!

Vi har skiftet Centerleder fra Britta til Jan.

Her er et par nedslag som jeg har udvalgt fra perioden fra sidste valg til dd.

**23/05-2019 Britta**

**Der arbejdes på at få en loftlift i tandklinikken i ÆH**

**29/08-2019 Britta**

**Ældreområdet oplever i stigende grad rekrutteringsproblemer særligt ift. sygeplejersker og social- og sundhedsassistenter**.

**28/11-2019 Britta**

**Den gode historie En god måde at få små positive historier frem**

**Helle C** med familie har igen i år planlagt og inviteret til småkagebagning i hus 2 d. 8/12 – invitationen er lagt ud til alle i huset. Der bliver forberedt 4 slags, men er der nogen der har lyst til at medbringe dej til andre slags er det velkommen.

**KB** – fortæller at en af hendes bekendte havde sat meget pris på den måde der blev taget afsked med afdød beboer.

**LK** – Dejligt at der er en der har ordnet haven

**IP** – Der er kommet nyt porcelæn i hus 4 og det er pænt at se på

Den nye pjece omkring Bruger- og Pårørenderåd er i trykken og vil blive uddelt til alle boliger når den er i hus.

**5:** Valget fastsættes til 19/3 -2020 kl. 16.30 - 17.30 med kaffe og kage som vanlig.

Valgliste gennemgås. Jens og Tove Balslev genopstiller ikke. Alle øvrige der er på valg genopstiller. Opslag om valg sættes op som vanlig, det bliver op til valget ”slået” op på informationsskærmene og BP skriver i lederen i Æblebladet i februar

**Coronaen tog det valg**

**27/02-2020- Britta**

**Ivan P** lægger ud med at fortælle at han oplever at det er rigtig fine rapporter og giver udtryk for at selvom det er stikprøver og et øjebliksbillede, kan vi være meget tilfredse. IP undre sig blot over at det stort set er det samme omdrejningspunkt for begge tilsyn. **Britta P** fortæller at vi i Ældre og Omsorg på alle områder har rigtig gode tilbagemeldinger på tilsyn.

Rapporterne gennemgås/forklares.

**6: Lone P** oplever fortsat at beboerne efterlades meget alene, specielt om aftenen – syntes stadig at det er forkert. Syntes det er vanskeligt når andre pårørende spørger hende om dette og hint – har ikke noget imod at hjælpe, men syntes alligevel at det er forkert. **JH** fortæller at der er personale i de enkelte områder, at beboerne ikke er overladt til sig selv, men det er korrekt at personalet ikke altid er synlige/tilstede i de enkelte huse hele tiden. Det afhænger af behovet. **Britta P** minder om at der fremgår et telefon nummer på kontordøren til brug for kontakt hvis der ikke er en personale på kontoret og endelig er der nødkald hos flere af beboerne.

**08/10-2020 Britta**

**Helle C** fortæller at det at pårørende ikke kan komme på besøg betyder noget for informationen/kommunikationen – oplever at den er mangelfuld. Øvrige medlemmer tilslutter sig – selv de pårørende, der kan komme på indendørsbesøg mangler information idet de ikke kan opsøge personalet eller den information, der normalt fås i fællesarealerne. Hjørleif C foreslår at der sendes mail ud til alle pårørende om besøgsrestriktioner.

*Svar* ***Britta P****: Kan godt forstå at det er vanskeligt ikke at kunne komme på besøg. Noget kunne måske have været gjort anderledes i forhold til information, spørgsmålet er blot hvad og hvordan. F.eks. besøgsrestriktioner fremgår både af Kommunens og Æblehavens hjemmeside. Æblebladet kan også læses på Æblehavens hjemmeside. Det er ikke alt information, der kan fremgå af hjemmesiden og ej heller alt, der kan sendes i en evt. fællesmail. Her er det muligt for pårørende at kontakte personalet i huset/lederen i området. Rådet bliver løbende orienteret på mail, men eller er der ikke en liste over mailadresser, og der kan heller ikke trækkes, den ville skulle oprettes manuelt og vil kræve vedligeholdelse.*

**GB:** det er heller ikke alle, der har adgang til IT.

Et OBS i forhold til beboere, der gerne vil have informationen på skrift i boligen og ikke kun som opslag på terrassedøren.

*Svar* ***BP:*** *Det bliver sat i værk. Skal dog lige drøfte med MED-udvalget hvordan.*

**Jan Munkholm tiltrådte den 01/02-2021**

Han fortalte at han havde 3 fokuspunkter

1. Medicin
2. Motion
3. Måltidet

**18/08-2021 Jan**

* 1. Orienterer om, at der jo skulle have været valg, men at processen omkring valg tages op til planlægning i januar 2022 med henblik på valg i marts 2022.
  2. Ny bog ”**Omsorgsmanifestet” af May Bjerre Eiby**. Bogen indkøbes af Æblehaven og omdeles til medlemmerne af BPR.

1. Bevæg dig for livet” – Brøndby Kommune sætter ny dagsorden
   1. Se også punkt 8. Går fint i tråd med Jans fokuspunkt 2
2. ”Det gode måltid” – 1 årigt fokusområde som opfølgning på Tilsynsrapporten. Er sammanfaldet med Jans Fokuspunkt 3
   1. Som opfølgning på ”Borgers vægt” igangsættes et projekt om ”Det gode måltid”, og hvordan det tilrettelægges. Hensigten er at sætte fokus på de sociale aspekter af måltiderne og sikre, at forholdene om måltiden optimeres. Borgers vægt, madspild samt økologi indgår ligeledes i projektet.
3. Orientering om organisationsudvikling i Æblehaven (herunder orientering og personalesituationen og økonomi)
   1. I lighed med de øvrige plejecentre og hjemmeplejen i Brøndby Kommune er Æblehaven udfordret i forhold til at skaffe vikarer og fagligt kvalificeret personale. Situationen vil forsætte, men der igangsættes ny rekrutteringskampagne fra Æblehaven medio september. Vi vil fremadrettet modtage flere social- og sundhedsassistent/hjælper elever, som vi forhåbentligt kan fastholde efter endt elevtid.
   2. Der præsenteres ny organisationsplan for personalet den 10/9-2021, som gerne skulle afhjælpe nogle af de faglige udfordringer, som Æblehaven har lige pt. Det betyder, at mange huse vil opleve nyt personale fra 1/1-2022.
4. Fællesaktiviteter i Æblehaven. Ny retning, hvor BPR spiller en større rolle. Farvel til markedsdage og goddag til bl.a. ”Bevæg dig for livet”
   1. Brøndby Kommune har vedtaget en visionsplan, der for plejecentrene gør, at vi skal gøre mere for, at alle vores borgere bliver mere motionsaktive. Det betyder, at vores personale i højere grad skal være aktive medspillere i daglig træning og hverdagsrehabilitering.

For at sikre ressourcer til dette vil en lang række fællesaktiviteter blive nedlagt – herunder markedsdage og loppemarkeder, og der skal udvikles nye tiltage i stedet for. Tiltag som i højere grad tager udgangspunkt i de enkelte huse og afdelinger. BPR vil blive inddraget i forhold til udvikle og afholde fællesaktiviteter.

1. Vedligeholdelse af fællesarealer – en status.
   1. Pga. vakant stilling i Teknisk Service samt corona-situationen har udearealerne ikke været prioriteret. Der er dog forsat udfordringer i forhold til vedligeholdelsen af havestykkerne mellem boligerne, da flere er i så ringe forfatning, at de ikke kan anvendes af kørestolsbrugere. Vi har igangsat en dialog med Brøndby Kommune og FA09 om at få hjælp til plan for den videre udvikling af områderne. Temaet er ”mere hjemlighed”.

**27/10-2021 Jan**

1. Hygiejne i Æblehaven: Ved sidste møde blev det drøftet, om Æblehaven havde flere tilfælde af infektioner end de øvrige centre. Det er heldigvis ikke tilfældet, men 2 har været ramt af lungebetændelse og en enkelt en hudinfektion.
2. Inddragelse af pårørende i medicinjustering og behandlingsaftaler: Når den nye organisering falder helt på plads i det nye år, vil vi tage et eftersyn på vores procedure vedr. afholdelse af beboerkonferencer og inddragelse af nærmeste pårørende, så vi sikrer, at pårørende får mulighed for at blive inddraget.
3. Nyhedsmail: I forbindelse med etablering af vores nye hjemmeide i Æ&O vil vi i lighed med Nygaards Plads etablere nyhedsbrevet og feeds, som har udgangspunkt i hjemmeside. På sigt vil Æblebladet udgå, og der vil være muligheder for at sikre, informationerne kan tilgås på hjemmeside.
4. Navneskilte: Det er indskærpet for personalet, at navneskiltene skal anvendes. Der vil blive kigget på andre modeller, hvor navnet kan fremgå tydeligere.
5. Køkkenleder og økonoma Eva Vincent deltog i mødets første del. Formålet var at blive orienteret om Æblehavens kost- og ernæringsstatus samt blive klogere på, hvordan måltiderne planlægges. Der vil derfor tilrettelægges projekt i februar og marts måned, hvor der afprøves ny model.
6. Der er ønsker om at drøfte pleje- og behandlingsområdet i Æblehaven. Det aftales, at plejelederne inviteres til næste møde, hvor det så er muligt at stille uddybende spørgsmål.
7. **Næste møde er torsdag 27. januar 2022 kl. 16.00-17.30. mødet flyttes pga. Corona til 17 februar 2022**

***17. februar 2022 Jan***

1. Valg af medlemmer til rådet – fastsættelse af valgdato samt planlægning:

Valgdatoen fastsættes til 29. marts 2022 kl. 16:00-17:00

1. Personalesituationen i Æblehaven: Fortsat ledige stillinger i plejen. Vi har valgt at ansætte sundhedshjælpere i assistentstillinger, da vi ikke har modtaget ansøgere nok. Der er nu ansat afdelingsledere, hvor den ene er på barsel frem til august 2022
2. Navneskilte: Der er indkøbt nye navneskilte i en mere egnet kvalitet.
3. Opslagstavler: Opslagstavler i husene trænger til en oprydning. Jan vil bede personalet om at foretage en oprydning.

Jeg er medlem af en Borger og Pårørende Referencegruppe, med fokus på værdig ældrepleje. Der er i den forbindelse sendt noget links til Webinar vedrørende ”Det gode pårørendesamarbejde i ældreplejen”, som alle kan deltage i.

*Kom til en perlerække af små online foredrag, hvor du vil blive inspireret og få konkrete metoder til at arbejde målrettet med det gode pårørendesamarbejde i ældreplejen.*

Hen over foråret 2022 afholder Sundhedsstyrelsen en række små webinarer med fokus forskellige temaer inden for pårørendeområdet i regi af projektet ’Det gode pårørende samarbejde’. På webinarerne vil du opleve en god blanding af vidensdeling, gode case eksempler, undervisning, interviews og faglige oplæg mm.

Deltag i alle webinarerne, eller pluk de temaer ud, der taler til dig.

[Webinar 1: Værd at vide om pårørende](https://www.sst.dk/da/Arrangementer/2022/Webinar-Vaerd-at-vide-om-paaroerende)

[Webinar 2: Har du talt med de pårørende i dag?](https://www.sst.dk/da/Arrangementer/2022/Webinar-Har-du-talt-med-de-paaroerende-i-dag)

[Webinar 3: Pårørendesamarbejdet Metoder, der virker](https://www.sst.dk/da/Arrangementer/2022/Webinar-Paaroerendesamarbejdet-Metoder_-der-virker)

[Webinar 4: Inddrag de pårørende – sådan gør andre](https://www.sst.dk/da/Arrangementer/2022/Webinar-Inddrag-de-paaroerende-_-saadan-goer-andre)

Webinar 1 og 2 er afholdt men kan ses ved klik på LINKet

Webinar 3 afholdes onsdag den 24 april klokken 13-14

Webinar afholdes mandag den 16 maj klokken 13-14

Venlig hilsen

Helle Corse